《行春辞三首》
宋代·陈造

懑官曹兮缚虎，拥簿领以昏溃。
窃逍遥於数刻，傥淟汨於终岁。
倚僧垣睨鸿影兮，涤胸尘而一快。
饭云子而泛乳兮，引吟兴之未沫。
吾西道之主人兮，有老禅之晤对。
愈双矑之月净兮，馆授予而已再。
顽予姿之麏鹿兮，合岩栖而钓濑。
怳泉石之入眼兮，浩归怀之自倍。
计三径之可具兮，顾二顷之犹在。
明年其饯西归兮，将家渔舟老牛背也。

作者简介：陈造（1133年～1203年）字唐卿，高邮（今属江苏）人。生于宋高宗绍兴三年，孝宗淳熙二年（1175年）进士，以词赋闻名艺苑，撰《芹宫讲古》，阐明经义，人称“淮南夫子”。范成大见其诗文谓“使遇欧、苏，盛名当不在少游下。”尤袤、罗点得其骚词、杂著，爱之手不释卷。郑兴裔荐其“问学闳深，艺文优赡”。调太平州繁昌尉，改平江府教授，寻知明州定海县，通判房州权知州事。房州秩满，为浙西路安抚司参议，改淮南西路安抚司参议。自以转辗州县幕僚，无补於世，置江湖乃宜，遂自号江湖长翁。宁宗嘉泰三年卒，年七十一。